Raakaa ja luvatonta käytöstä
Raakaa ja luvatonta käytöstä osotti muuan venäläinen upseri viime sunnuntaita vasten yöllä. Ajettuaan pohjoissataman rantaan ja astuttuaan rattailta, antoi hän ajurille markan sekä kiirehti veneesen, jossa kaksi venäläistä istui odottamassa. Mutta ajaja riensi perässä, vaatien kahta markkaa, selittäen ajaneensa kaksi eri matkaa, joista kummastakin tulee yö-ajon maksu, siis kahdenkertainen. Tämän myönsi upserikin, mutta sen sijaan, että olisi lisännyt kyytirahaan, vaati hän venäläisiä kyyditsijöitään kiireesti irroittamaan veneen rannasta, mikä olisi tapahtunutkin, jollei ajuri olisi tarttunut veneen pidäkkeeseen. Nyt sivalsi upseri miekkansa, jolla piti lyömän käteen ajuria, mutta tämä väistyi, jolloin muutamat rantaan saapuneet soutumiehet joutuivat apuun estäen upserin karkaamista. Paikalle huudettu polisi, jonka mukana asianomaiset seurasivat, teki lopun moisesta leikistä, joka näin rauhan aikana kauhistuttaa.

[Lähde: Uusi Suometar 10.6.1890 sivu 3]

Anonyymi
Helsinki
Sodankäynti
Uusi Suometar
1890